Συντεταγμένες: 71°16′24″N 72°04′21″E﻿ / ﻿71.2733°N 72.0725°E﻿ / 71.2733; 72.0725

Ρωσικό παγοθραυστικό στο λιμάνι της Σαμπέτα

  

Η **Σαμπέτα** (ρωσικά: Сабетта‎‎
) είναι λιμάνι και περιοχή ενός εργοστασίου υγροποιημένου φυσικού αερίου, του ΥΦΑ Γιαμάλ, στην χερσόνησο Γιαμάλ στο βόρειο τμήμα της Ρωσίας.

Ανήκει στον αυτόνομο θύλακα των Γιαμάλων Νένετς.

Τοποθεσία
---------

Η τοποθεσία του λιμανιού βρίσκεται στη δυτική ακτή των εκβολών του ποταμού Ομπ στη χερσόνησο Γιαμάλ.

Το εγχείρημα
------------

Το λιμάνι είναι κοινή επιχείρηση μεταξύ της Novatek, ενός μεγάλου παραγωγού φυσικού αερίου, και της ρωσικής κυβέρνησης. Τα εγκαίνια πραγματοποιήθηκαν τον Ιούλιο του 2012, αλλά η κατασκευή του ίδιου του λιμένα είχε προγραμματιστεί να ξεκινήσει το καλοκαίρι του 2013.

Το έργο περιλαμβάνει ένα μεγάλο εργοστάσιο ΥΦΑ, ικανό να παράγει 16,5 εκατομμύρια τόνους ΥΦΑ ετησίως. Το λιμάνι επιτρέπει την εξαγωγή ΥΦΑ δια θαλάσσης, όλο το χρόνο, από πεδία πετρελαίου και φυσικού αερίου της Σιβηρίας. 

Κατασκευάζεται επίσης μια σιδηροδρομική γραμμή 180 χιλιομέτρων, που συνδέει το Μποβανένκοβο με τη Σαμπέτα.

Τον Δεκέμβριο του 2014, εν μέσω της ρωσικής οικονομικής κρίσης του 2014–15, η ρωσική κυβέρνηση έδωσε επιδότηση 150 δισεκατομμυρίων ρουβλιών στο πρόγραμμα.

Το λιμάνι και η πρώτη φάση του εργοστασίου άνοιξαν από τον Πρόεδρο Πούτιν στις 8 Δεκεμβρίου 2017.

Μεταφορές
---------

Το Διεθνές Αεροδρόμιο Σαμπέτα (IATA: **SBT**, ICAO: **USDA**) εξυπηρετεί την πόλη. Έχει εγκριθεί μια πρόταση 3,22 δις δολαρίων για ένα σιδηροδρομικό έργο, που θα συνδέει την Σαμπέτα με το ευρύτερο ευρασιατικό σιδηροδρομικό δίκτυο.

Ναυτιλία
--------

Το λιμάνι απαιτεί εκτεταμένη εκβάθυνση καναλιών. Ο πάγος δημιουργεί επίσης σοβαρές προκλήσεις στη ναυτιλία.

Η DSME κατασκευάζει δεκαπέντε υγραεριοφόρα πλοία για το εγχείρημα αυτό. 

Εκτός από τις εξαγωγές ΥΦΑ, αναμένονται και ορισμένες εισαγωγές αγαθών. Το σχέδιο του λιμανιού περιλαμβάνει τουλάχιστον μια προβλήτα για τελωνειακούς ελέγχους ξένων πλοίων.

Το 2016, χημικοί αντιδραστήρες στάλθηκαν από τη Νότια Κορέα μέσω της Σαμπέτα προς το διυλιστήριο πετρελαίου Pavlodar. 

Φορτηγίδες σιταριού θα ταξιδέψουν 2.000 χιλιόμετρα παράλληλα με τον ποταμό Ιρτίς για να μεταφερθούν στα φορτηγά πλοία με προορισμό την Ιαπωνία .

Παραπομπές
----------

1. ↑  «Port of Sabetta». *Ship Technology*. Ανακτήθηκε στις 12 Ιανουαρίου 2015.
2. ↑  «Construction of Sabetta port to start this summer». Barents Observer. 17 April 2013. Αρχειοθετήθηκε από το πρωτότυπο στις 2014-08-16.. Ανακτήθηκε στις 12 January 2015.
3. ↑  «More details announced for the Arctic Northern Sea Route expansion». Siberian Times.. Ανακτήθηκε στις 12 January 2015.
4. ↑  «Putin opens Russia’s $27bn Arctic LNG plant». Russia Today. 2017-12-08.. Ανακτήθηκε στις 9 December 2017.
5. ↑  «Sabetta Port Project». DEME. Αρχειοθετήθηκε από το πρωτότυπο στις 6 Μαρτίου 2015. Ανακτήθηκε στις 12 Ιανουαρίου 2015.
6. ↑  «DSME beats Hyundai Heavy in shipbuilding performance». *Hellenic Shipping News*. 6 January 2015. Αρχειοθετήθηκε από το πρωτότυπο στις 2 August 2015.. Ανακτήθηκε στις 12 January 2015.

Εξωτερικοί σύνδεσμοι
--------------------

* The Moscow Times
* World Maritime News Αρχειοθετήθηκε 2019-07-16 στο Wayback Machine.